เปิดกลยุทธ์เด็ดประจำวัน โบรกฯแนะ “Selective Buy” 10 หุ้นเด่นพร้อมเด้งรับปัจจัยบวก!
เปิดกลยุทธ์เด็ดประจำวัน โบรกฯแนะ "Selective Buy" 10 หุ้นเด่นพร้อมเด้งรับปัจจัยบวก!
19 พ.ย. 2561

บล.กรุงศรี จำกัด (มหาชน) ระบุในบทวิเคราะห์ โดยมองว่าดัชนีแกว่งตัว 1,630 – 1,645 จุด โดยภาวะตลาดได้ sentiment เชิงบวกจากความคาดหวังสหรัฐ-จีนจะสามารถเจรจาทางการค้ากันได้ โดยปธน.ทรัมป์เผยว่าจีนต้องการทำข้อตกลงการค้ากับสหรัฐหลังถูกผลกระทบจากการเรียกเก็บภาษีนำเข้า
นอกจากนี้ราคาน้ำมันที่รีบาวด์ขึ้นจากคาดการณ์ว่ากลุ่มโอเปกจะปรับลดกำลังการผลิตลงในการประชุมวันที่ 6 ธ.ค.ซึ่งเป็นแรงหนุนต่อกลุ่มพลังงาน อย่างไรก็ตามแรงกดดันจากความกังวล FED ปรับขึ้นอัตราดอกเบี้ยหลังตัวเลขเงินเฟ้อและการจ้างงานสหรัฐที่แข็งแกร่งซึ่งกดดันต่อกระแส Fund flow ให้มีแนวโน้มไหลออกต่อเนื่อง ประกอบกับภาวะตลาดที่ขาดปัจจัยใหม่กระตุ้นการลงทุนในระยะสั้นหลังประกาศงบไตรมาส 3/2561 แล้วซึ่งจะส่งผลให้มีแรงขายทำกำไรกดดันดัชนีได้
 
กลยุทธ์การลงทุนวันนี้ : Selective Buy
– กลุ่มสายการบิน (AAV, THAI, BA)  ได้อานิสงส์ราคาน้ำมันดิบปรับตัวลงแรงและครม.ออกมาตรการกระตุ้นการท่องเที่ยวและผ่อนปรนวีซ่าเข้าประเทศ
– กลุ่มค้าปลีก (HMPRO ROBINS CPALL) คาดหวังรัฐบาลออกมาตรการช็อปช่วยชาติในช่วงปลายปี
– กลุ่มรับเหมา (STEC, SEAFCO) นิคมฯ (AMATA) รับผลบวกจากการเลือกตั้ง และโครงการขนาดใหญ่ภาครัฐ
สำหรับหุ้นแนะนำวันนี้: SAWAD (ปิด 46 ซื้อ/เป้า 55) คาดตลาดจะทยอยปรับประมาณการณ์กำไรและราคาเป้าหมายขึ้นหลังจากที่ผลประกอบการ 3Q18 เพิ่มขึ้นอย่างโดดเด่นและดีกว่าที่ตลาดคาดไว้ จากแรงหนุนของยอดสินเชื่อที่ยังเติบโต และ NPLs ลดลง, ROBINS (ปิด 67.50 ซื้อ/เป้า 76) เก็งกำไรข่าวภาคเอกชนเรียกร้องภาครัฐออกมาตรการช็อปปิ้งช่วยชาติกระตุ้นการใช้จ่ายช่วงปลายปี มองเป็นบวกกับ ROBINS มากสุด